പുതുവൈപ്പില് സിഎന്ജി പമ്ബുകള് പരിഗണനയില്: മുഖ്യമന്ത്രി കൊച്ചി: പെട്രോനെറ്റ് എല്എന്ജി സംഭരണനിലയം സ്ഥിതിചെയ്യുന്ന പ്രദേശമെന്ന പരിഗണന നല്കി പുതുവൈപ്പില് സിഎന്ജി പമ്ബുകള് സ്ഥാപിക്കുന്നത് ഇന്ത്യന് ഓയില് അദാനി ഗ്യാസ് കമ്ബനിയുടെ പരിഗണനയിലാണെന്നു മുഖ്യമന്ത്രി പിണറായി വിജയന്. നിയമസഭയില് ഗെയില് പദ്ധതി സംബന്ധിച്ച കെ.എന്. ഉണ്ണികൃഷ്ണന് എംഎല്എയുടെ സബ്മിഷനുള്ള മറുപടിയിലാണ് മുഖ്യമന്ത്രി ഇക്കാര്യം വ്യക്തമാക്കിയത്. ഇതിനായി പ്രദേശത്ത് സര്വേ നടത്തേണ്ടതുണ്ട്. ഈ സാമ്ബത്തിക വര്ഷം പെരുമ്ബാവൂര്, നോര്ത്ത് പറവൂര്, വെല്ലിംഗ്ടണ് ഐലന്ഡ്, മറൈന് ഡ്രൈവ് എന്നിവിടങ്ങളില് സിഎന്ജി സ്റ്റേഷനുകള് സ്ഥാപിക്കാനാണ് കമ്ബനി ലക്ഷ്യമിടുന്നത്. ചെറുകിടവന്കിട വ്യവസായങ്ങള്ക്ക് പ്രകൃതി വാതകം ലഭ്യമാകുന്നതോടെ ഇന്ധനച്ചെലവ് വളരെയധികം ലാഭിക്കാനാകുമെന്നത് വ്യവസായ വികസനത്തിന് മുതല്ക്കൂട്ടാകുമെന്നും മുഖ്യമന്ത്രി പറഞ്ഞു.